તું મારી સાથે વાત કર….હું તને પ્રેમ કરું છે…..તું મને મળવા માટે કેમ નથી આવતી….આ પ્રકારની માગણી ગીતાબહેનના મોબાઇલ ફોન પર રોમિયો છેલ્લા ઘણા દિવસથી કરી રહ્યો હતો. ગીતાબહેનના પતિ પ્રકાશભાઇ નેશનલાઇઝ બેન્કમાં નોકરી કરે છે. રોમિયો ફોન કરીને ગીતાબહેન સાથે બીભત્સ માગણીઓ કરીને હેરાન કરતો હોવાની વાત પ્રકાશભાઇને થતાં ગઇ કાલે નરોડા પોલીસ સ્ટેશનમાં ફરિયાદ કરી છે. નરોડા પોલીસે આ કેસમાં ગીતાબહેન પાસેથી રોમિયોનો મોબાઇલ નંબર લઇને તેની ધરપકડ કરવા માટે કવાયત હાથ ધરી છે.